Diari Oficial de la Generalitat Valenciana


Sumari del DOGV 5451, del 15-02-2007 (2007/1612)

RESOLUCIÓ de 6 de febrer de 2007, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 29 de novembre de 2006, per la qual es convoquen ajudes per a realitzar campanyes de sensibilització ciutadana en matèries relatives a la igualtat d'oportunitats entre hòmens i dones.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1612


Data del document
:   06-02-2007

Organisme emissor
:   Conselleria de Benestar Social

Tipus de document
:   Resolució

Descriptors 

:   * administració local
    * ajuda pública
    * aprenentatge professional
    * dona
    * integració social
    * suport econòmic

L'Orde de 29 de novembre de 2006, publicada en el DOGV núm. 5.414, de data 26 de desembre de 2006, per la qual es convoquen ajudes per a realitzar campanyes de sensibilització ciutadana en matèries relatives a la igualtat entre hòmens i dones que s'han de realitzar en l'exercici de 2007, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 11/2006, de 27 de desembre, de Pressupostos de la Generalitat per a l'exercici 2007 (DOGV núm. 5.417, de data 29 de desembre del 2006), en aplicació d'allò que establix la disposició addicional única de l'esmentada Orde, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 29 de novembre de 2006.  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Govern Valencià, pel qual s'aprova el Reglament Orgànica i Funcional de la Conselleria de Benestar Social, resolc  
Primer  
Donar publicitat dels crèdits pressupostaris i de la línia de subvenció destinada a finançar les ajudes regulades en l'Orde de 29 de novembre de 2006, de la Conselleria de Benestar Social, per a realitzar campanyes de sensibilització ciutadana en matèries relatives a la igualtat d'oportunitats entre hòmens i dones en l'exercici de 2007 (DOGV núm. 5.414, de 26 de desembre de 2006), que s'indica tot seguit, a càrrec del programa pressupostari.323.10. Promoció de la dona.  
1. Denominació: campanya sensibilització en matèria d'igualtat d'oportunitats.  
- Línia de subvenció: T2790  
- Consignació pressupostària: 67.955,00 euros  
- Procedència i quantia dels fons:  
Propis no condicionats: 67.955,00 euros  
Segon  
D'acord amb la normativa vigent per a l'exercici 2007, el règim de pagaments de les ajudes regulades en esta orde s'assimilarà al d'aquelles que van dirigides al finançament de programes d'actuació i activitats de servicis socials especialitzats recollits en l'article 32, c2n de la Llei 11/2006, de 27 de desembre, de Pressupostos de la Generalitat per a l'exercici 2007(DOGV núm. 5.417, de 29 de desembre de 2006), que establix els supòsits d'excepció al règim general de lliuraments. Amb esta finalitat, una vegada concedida l'ajuda, podrà lliurar-se immediatament fins a un 60% del seu import, i el 40% restant es pagarà, després de l'aportació i de la comprovació de la documentació justificativa de l'efectiva i correcta aplicació de l'import inicialment anticipat.   
Tercer  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància esta que s'haurà de publicar en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant resolució en el Diari Oficial de la Comunitat Valenciana.  
València, 6 de febrer de 2007.- La consellera de Benestar Social: Alicia de Miguel García.